[**π. Λίβυος**](https://www.facebook.com/p.libyos?__cft__%5b0%5d=AZUeBBZ9Lc8FxMHqZOd635GhrMwxztXfdvi5c3y-4PucXez-WnmwwULVDAuDXGTh-Js-xHbOmNo-YDi7Tm8LskOXdKULOjLZ6pPNMX8LZg76UTYvG5fqxHDz_Edx1DpRXvBQ7GdFkJjXu_L1BxJ5-xyBacO3E2rL9p4L7GUyPY5ebir1t5FjMetSpo0C7_n1kH2u2TFNm6K96mYMLXGEHKU9&__tn__=-UC%2CP-R) **1**

Θα στραγγίσω με όση δύναμη μ’ απέμεινε από την μάχη με τον χρόνο, να μαζέψω στάλα στάλα, όλες τις στιγμές που ένιωσα χαρά, αγάπη, πίστη και ελπίδα.

Να μαζέψω τις στιγμές εκείνες που το λίγο έγινε πολύ, που έζησα κι ας μην ήταν όλα «τέλεια», που κατάλαβα κι ένιωσα, ότι η ζωή κρύβεται στα απλά και καθημερινά. Σε αυτά που πολλές φορές μας φαίνονται μικρά, ασήμαντα και βαρετά.

Κι όμως ευτυχία είναι να δεις όλα αυτά που καθημερινά προσπερνάς ως αυτονόητα ως θαύματα, ως σταλαγματιές της αγάπης του Θεού.

Τίποτα δεν μας χρωστάει κανείς, όλα είναι δώρα!!!

Είναι τόσο μα τόσο εύκολο σε μια στιγμή όλα να αλλάξουν, τα πάντα να χαθούν, τόσο εύκολο. Γι αυτό μονάχα ευγνωμοσύνη και δοξολογία.

Ένα "ευχαριστώ" και "δόξα τω Θεω" να γίνουν το μόνιμο φυλακτό στην πύλη της καρδιάς μας. Διότι θα έρθουν και πάλι δύσκολες μέρες, θα χρειαστεί να παλέψουμε και πάλι στα πεδία των μαχών, κι μάχεται καλύτερα και πεισματικά εκείνος που νιώθει γεμάτος και ευχαριστημένος, που ξέρει για τι αξίζει να ζει και να πεθαίνει.

